CELEX: 62007CA0165
Language: ro
Date: 2008-05-22 00:00:00
Title: Cauza C-165/07: Hotărârea Curții (Camera a cincea) din 22 mai 2008 (cerere de pronunțare a unei hotărâri preliminare formulată de Vestre Landsret — Danemarca) — Skatteministeriet/Ecco Sko A/S (Tariful vamal comun — Nomenclatura combinată — Clasificare tarifară — Poziția 6403 — Încălțăminte cu fețe din piele naturală — Poziția 6404 — Încălțăminte cu fețe din materiale textile)

5.7.2008   
            
            
               RO
            
            
               Jurnalul Oficial al Uniunii Europene
            
            
               C 171/9
            
         Hotărârea Curții (Camera a cincea) din 22 mai 2008 (cerere de pronunțare a unei hotărâri preliminare formulată de Vestre Landsret — Danemarca) — Skatteministeriet/Ecco Sko A/S
   (Cauza C-165/07) (1)
   
   (Tariful vamal comun - Nomenclatura combinată - Clasificare tarifară - Poziția 6403 - Încălțăminte cu fețe din piele naturală - Poziția 6404 - Încălțăminte cu fețe din materiale textile)
   (2008/C 171/15)
   Limba de procedură: daneza
   Instanța de trimitere
   Vestre Landsret
   Părțile din acțiunea principală
   
      Reclamant: Skatteministeriet
   
      Pârâtă: Ecco Sko A/S
   Obiectul
   Cerere de pronunțare a unei hotărâri preliminare — Vestre Landsret — Interpretarea anexei I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun, astfel cum a fost modificat prin Regulamentul nr. 2388/2000 [anterior nr. 2263/2000] al Comisiei din 13 octombrie 2000 de modificare a anexei I la Regulamentul (CEE) nr. 2658/87 al Consiliului — Compatibilitatea notei complementare 1 a capitolului 64 din Nomenclatura combinată, introdusă prin Regulamentul (CEE) nr. 3800/92 al Comisiei din 23 decembrie 1992 de modificare a Regulamentului (CEE) nr. 2658/87 al Consiliului, cu nota 4 litera (a) a aceluiași capitol — Încălțăminte cu tălpi exterioare din cauciuc, material plastic, piele naturală sau reconstituită — Clasificare la poziția 6403 din Nomenclatura Combinată (încălțăminte cu fețe din piele naturală) sau la poziția 6404 (încălțăminte cu fețe din materiale textile)
   Dispozitivul
   
               1)
            
            
               Nomenclatura combinată cuprinsă în anexa I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun, astfel cum a fost modificată prin Regulamentul (CE) nr. 2388/2000 al Comisiei din 13 octombrie 2000, trebuie interpretată în sensul că o sandală, precum cea în litigiu în acțiunea principală, cu tălpile exterioare din cauciuc, a cărei parte superioară este confecționată din două benzi din piele fixate pe talpa intercalată prin lipire și legate între ele prin două barete de închidere din piele acoperite cu benzi velcro, pielea acoperind aproape 71 % din suprafața exterioară a feței, iar materialul textil elastic subiacent pielii rămânând vizibil pe alocuri, intră în domeniul de aplicare:
               
                           —
                        
                        
                           al poziției 6404 din Nomenclatura combinată, dacă materialul textil al părții superioare a acestei sandale, fără benzile din piele, îndeplinește funcția unei fețe, altfel spus, dacă asigură o stabilitate suficientă a piciorului care să permită persoanei ce poartă sandala respectivă să meargă;
                        
                     
                           —
                        
                        
                           al poziției 6403 din Nomenclatura combinată, dacă materialul textil al părții superioare a acestei sandale, fără benzile din piele, nu îndeplinește funcția unei fețe, altfel spus, dacă nu asigură o stabilitate suficientă a piciorului care să permită persoanei ce poartă sandala respectivă să meargă.
                        
                     
         
               2)
            
            
               Nota complementară 1 a capitolului 64 din Nomenclatura combinată, introdusă prin Regulamentul (CEE) nr. 3800/92 al Comisiei din 23 decembrie 1992 de modificare a Regulamentului nr. 2658/87, este compatibilă cu nota 4 litera (a) a aceluiași capitol.
            
         
      (1)  JO C 129, 9.6.2007.